Ruokapalvelun kyselyn tulokset

Ruokapalvelu teki kyselyn kaikille oppilaille ajalla 5.5.–12.5.2022.

Oppilaiden piti valita meidän perus- sekä kasvisruokalistalta viisi parasta ja viisi ei niin hyvää ruokalajia.

Vastauksia tuli 745 kappaletta.

Tässä tulos:

Viisi parasta perusruokalistalta

1. Tortilla
2. Kananugetti
3. Uunimakkara
4. Pinaattiohukaiset
5. Kebabkastike

Viisi ei niin hyvää perusruokalistalta

1. Porkkanapihvi
2. Nakkikastike
3. Kanakeitto
4. Kasvislasagnette
5. Kebabkastike

Tulokset eivät ole yllättäviä, nuo viisi parasta tiedetään myös ruokapalvelussa, ruoan menekki niinä päivinä on hyvä. Myöskään ykkössijalla ei niin hyvää (porkkanapihvi) ei yllättänyt meitä. Nakkikastikereseptiä muutettiin alkuvuodesta, mutta ei näköjään parempaan suuntaan.

Syksyn 2023 perusruokalistaan tehdään muutoksia siten että porkkanapihvi siirretään kasvisruokalistalle, nakkikastike putoaa pois listalta. Kanakeiton reseptiä hiotaan vielä, kasvislasagnette siirtyy kasvisruokalistalle. Kebabkastike jätetään perusruokalistalle, se oli suosikkilistalla, sekä nousi myös ei hyvää listalla. Perusruokalistaan tuodaan myös jotain uutta.

Seuraavana kasvisruokalista.

Viisi parasta kasvisruokalistalta:

1. Pinaattiohukaiset
2. Ohrapuuro
3. Tortilla härkistäyte
4. Kasvislasagnette
5. Porkkanapihvi

Viisi ei niin hyvää kasvisruokalistalta:

1. Parsakaali-juustokeitto
2. Soijamakkara
3. Kasvis-papukroketti
4. Vegekebabkastike
5. Kasviskiusaus

Tulokset tässäkään ei niin yllättäviä. Mukavaa oli, että meidän ohrapuuro nousee viisi parasta listalla jopa kakkoseksi. Kasvisruokalistalla porkkanapihvi ja kasvislasagnette nousivat viiden parhaan joukkoon.

Syksyn 2023 kasvisruokalistaan tehdään muutoksia siten että parsakaali-juustokeitto ja kasvis-papukroketti poistetaan listalta, etsitään vaihtoehtoa soijamakkaralle ja tuodaan listalle myöskin jotain uutta.

Kiitos kaikille vastanneille.

Annika Kuusimurto

Ruokapalvelupäällikkö

0440 555 257 annika.kuusimurto@loviisa.fi